郭承汾

郭承汾（），字懋袞，號賢水，福建泉州府晋江縣人，明朝末科進士，官至浙江道監察御史。

生平
崇禎十五年（1642年），郭承汾中舉人。十六年（1643年）聯捷癸未科進士。授淮安府推官。蒞任僅八個月，即以才能徵召為浙江道監察御史。

弘光元年（順治二年，1645年），清軍攻破南京，弘光朝滅亡。郭承汾隨唐王朱聿鍵逃往福建。唐王即位，改元隆武，郭承汾仍任御史，巡按貴州。

次年春，張獻忠部由四川攻貴州，郭承汾會同定番侯皮熊、總制范爌，盡力剿撫、經營。不久，清兵入閩，隆武帝被俘。郭承汾在貴州等候消息，皮熊、范爌請其留任。於是得命，晉太僕寺卿，兼僉都御史，巡撫黔南。

永曆三年（順治六年，1649年）十一月，張獻忠餘部孫可望派兵劫持郭承汾及皮熊至酉陽境內，欲勸其投降。郭承汾毫無懼色，怒斥孫可望“以朱溫之事，行莽、操之奸”。孫可望大怒，將其拘謹於民宅。郭承汾絕食十幾日而死。移屍東郊，多日無人敢於收殮。經歷月餘，顏色如舊。有總兵徐盡忠一直對郭承汾友善，暗地令家僮在夜間將承汾埋葬，并悉心標記。

康熙九年（1671年），陳寶鑰分藩貴州，尋訪郭承汾遺跡，方找到徐盡忠子及家童，收集郭承汾骸骨，遷回家鄉安葬。郭承汾家貧無子，族人以其姪郭紹徽過繼為嗣《泉州府志·卷之五十七·明忠義》頁四十四～四十七：郭承汾，字懋袞，號賢水，晉江人。崇禎壬午癸未聯捷進士。授淮安府推官。涖任八月，以才能徵爲浙江道御史。及南都失守，隨唐王入閩，仍以御史巡按貴州。時滇黔僻在天末，尚循明朔，至則氷清自矢，懲貪舉暴，嶽立風行，悍將奸胥莫不望風而靡，省風事竣，會沅有妖僧之變，與沅撫會鞫事，上報可。因赴省監決，遂遲留。明年春，蜀寇渡江，荼毒上游七邑，殺戮之操，雞犬無聲，承汾奮臂會定番侯皮熊、總制范爌協力剿撫經營，三閱月始囘。貴陽時兵燹之餘，屍塞長衢，血成溝澮，於是收餘燼，瘞遺骸，弔忠魂於荒原，輯殘黎於箐硐，將爲長守之計。未幾，大清兵入閩，唐王被執，粵人別委巡方，承汾候代，而皮熊、范爌因民情共疏留承汾護軍，聯絡各路辦寇。得命，晋太僕，兼僉都，巡撫黔南。己丑，逆黨孫可望遣使貽書諭責，謂牛耳之血未-{乾}-，北門之師夜至，君父可欺，天地神明不可昧也，不報。十一月，遂以兵劫承汾及皮熊於酉陽界。執見時，眾官懾於威，皆跪，承汾獨挺然不屈，詞色皆厲，可望慰撫之，益申言切責。可望怒，承汾笑曰：“汝以朱溫之事，行莽、操之奸，將竊大權，移漢祚，謂舉國莫爾何！我頭可斷，膝不可屈！”遂爲左右捽仆。承汾曰：“吾讀書四十年，自矢上不負君父，下不負生民。今日蒙屯正國士捐縻之日也！即死耳，吾何懼哉！”乃令引出，羈民房中，餓九日不死。可望令人勸之食，曰：“吾欲扶翊國運，願先生共襄盛舉。亟強飰，毋自苦。”承汾瞪目曰：“路人知司馬之心，誰其信之！吾志已決，雖蘇、張復生，不可餂也。”復餓五日死，移屍東郊，無敢收者。歷月餘，顏色如舊，諸蟲鳥獸不敢犯。有總戎許盡忠，素善承汾，陰令家僮志其處，黑夜瘞之，無有知者。康熙九年，陳寶鑰分藩貴州，徵其遺蹟，無不涕泣能道者。復有舊士人黃皚以岐黃之術謁問請曰：先生溫陵人，亦知此地有溫陵忠烈如郭公者乎！寶鑰愴然曰：“固也。子能爲我求其藏骨之處乎？”慨然曰：“皚受知郭師甚深，日夜拊心難忘。”遂遍求諸遺老，曰：“當日僞秦以虎狼之威，誰敢藏屍以罹禍？”適與友楊和甫談及此事，曰：向聞許公有此義舉，問其子伯符，則知之矣。遂訪伯符于山村，泫然泣曰：此先子實爲之，雖妻子不與知也。惟所瘞家僮知之，亦慮其及禍，今就耕開州矣。越三日，其家僮不期而至，會城叩之，則曰：“埋之日已詳志其處，城北工坎上有木槿花一株，瘞其下。今花根尚在，封識無恙也。”發驗果然。遂挈其骸以歸。承汾性義俠，郡有不平事，不憚攘臂爲之。先有紛難，立爲排解。及遭大難，百折不廻。當許僮藏其骸時，甫弱冠，至陳寶鑰訪求，已皤然叟矣。令斯人者，天奪其年，或死飢寒，或死兵刃，即不死而轉徙流離。則忠魂靈骨，且與斷梗飛花同埋塵土耳。意忠義英爽不忘情於故壠，殆有使之而然與。承汾家貧無子，族人以姪紹徽爲之嗣，擇地葬焉。郡中諸名公及族人皆有輓詩。倸陳蓼崖紀畧。

註釋

参考文献
懷蔭布、黃任、郭賡武，《泉州府志》，清同治九年（1870年），金華章倬標 刻本，中國國家圖書館藏
朱保炯、谢沛霖编，《明清进士题名碑录索引》，上海古籍出版社

C
Category:晋江人
Category:明朝淮安府推官
Category:明朝浙江道監察御史
Category:南明太僕寺卿
Category:南明巡撫
Category:死于绝食的南明人物